Атырау облысы, Индер ауданы

"Балдаурен" мектепке дейінгі бөбекжайы

тәрбиеші: Кабдыкайрова Алмагуль Маратовна
Білім беру саласы: Коммуникация.
Ұйымдастырылған іс-әрекет: Тіл дамыту.

Тақырыбы: " Ғажайып ойыншықтар"
Мақсаты: Тіл  дамытудан осы уақытқа дейінгі өтілген тақырыптарды бекіте отырып, сурет бойынша еркін әңгімелей білуге, өз ойларын еркін жеткізе білуге үйрету, ойыншықтар туралы жұмбақ жасыра отырып, мақал-мәтелдерді, жаңылпаштарды дұрыс айта білуге дағдыландыру, ойыншықтарды қадірлеп ұстай білуге тәрбиелеу.

 Отбасындағы өзара сыйластық қарым қатынасын дамыта отырып,  жанұя мүшелеріне деген сүйіспеншілігін арттырып, оларды сыйлай білуге тәрбиелеу.
 Балалардың күз мезгілі туралы алған білімдерін тиянақтау, күз ерекшеліктерін, күз сыйын ұғындыру. Тілдік қорын, таза сөйлей білуге,  сұраққа толық жауап беруге дағдыландыру. Сөздік қорларын молайту. Сөйлеу мәдениетін қалыптастыру.

Әдіс-тәсілдер: Әңгімелесу, әңгімелету, сұрақ-жауап, түсіндіру, жұмбақ
Керекті құралдар:суреттер, сиқырлы қорап, қатты және жұмсақ ойыншықтар, карточкалар.

	Әрекет кезеңдері
	Тәрбиешінің іс-әрекеті
	Балалардың іс-әрекеті

	Мотивациялық қозғаушы кезең
Ұйымдастырушылық-ізенушілік

Рефлексивті түзетуші

	I. Шаттық шеңбері!

«Жүректен-жүрекке» 
Балалар бір-біріне гүл шоғын ұсына отырып, жылы лебіздерін білдіреді.

Сен әдемісің

Сен ақылдысың

Сен әдептісің т.б.

Балалар бүгіни бізде ерекше күн. Бүгін біз тіл дамытудан алған білімімізді көрсетеміз. 
Балалар біз күнделікті қайда келеміз? 

Балабақшаға келген ұнай ма?

Біз балабақшаға келгенде не істейміз?

Дамир сені балабақшаға кім әкеледі? 
«Менің отбасым» суреті бойынша әңгімелету.

Нұрай сенің отбасыңда кімдер тұрады?

Іңкәр анаңа қалай көмектесесің?

Дұрыс па, әлде бұрыс па?

Атам-әкемнің баласы,

Әжем-атамның панасы.

Дұрыс па, әлде бұрыс па?

Жоқ шығар ешкімнің таласы.
Таңқалдыру сәті:

 Балалар бізде сиқырлы қорап тұр. Жанында хаты бар екен. Балалар бұл қорапты ашу үшін отбасы туралы санамақ айту керектігі жазылған. Отбасы туралы санамақ білеміз бе?
Бір үйде біз нешеуміз?

Кел санайық екеуміз.

Бас бармағым-Атам,

Балаң үйрек-Әжем,

Ортан терек-Әкем

Шылдыр шүмек-Анам

Кішкентай бөбек- мен.

Бір үйде біз нешеуміз?
Бір үйде біз бесеуміз.

 Сиқырлы қорап ашылады ән ойналады.

Ал балалар ішінде не бар екендігін көргілерің келе ме?

  Ішінде хат болады. Егерде менің барлық тапсырмамды дұрыс орындасаңдар, сіздерге арналған сыйлығым бар.
Аружан бұл қорапта не бар екенін білу үшін жұмбағыңды айта қойшы.

Өзі қорқақ, көзі қыли,
Жүгіреді томпаңдап. 
Қоян қайда өмір  сүреді?

Қоян үй жануарына да жабайы жануарға да жатады. Ол өте қорқақ аң.

Қораптан доп шығады.

Әлібек доп туралы тақпағыңды айтып берші.

Дамир доп туралы қандай жаңылтпаш білесің?

1. Доп теп, 

             Дөп теп.

Нұрай жаңылтпашыңды айта ғой.

2. Дөп-дөңгелек,

Доп дөңгелек келеді.

Тепкен бөгеп,

Аяқ оған керегі.

Қораптағы тағы не нәрсе бар екенін білу үшін  Әсел жұмбағыңды жасырып көрші.

Қанаты бар ұшпайды,
Су астында қыстайды. (Балық)
Балалар біз осы ойыншықтарға байланысты буын ұйқастарын білеміз, солай ма?

1. Ян-ян-ян

Жүгіріп шықты қоян.
2. Ық-ық-ық

Суда жүзген балық.

Дидактикалық ойын:
 «Не жасырынды?».
Мақсаты: Ойыншықтардың ішінен бір ойыншықты жасыра отырып, балалардың есте сақтау қабілеттерін арттыру.

 Сергіту сәті:

Орнымыздан тұрайық,

Алақанды соғайық,

 Оң жаққа бұрылып,

 Сол жаққа бұрылып,

 Бір отырып, бір тұрып,

 Біз жүгіріп алайық.
Дұрыс па, әлде бұрыс па?

Ерте тұрып құмырсқа,
Кірісіп кетті жұмысқа.

Еңбекқор десек біз оны,

Дұрыс па, әлде бұрыс па?

Әкелген екен түскі асқа,

Пілді өңгеріп тасбақа.

Айтшы қане балақай,

Дұрыс па, әлде бұрыс па?

2-тапсырма:

Қораптан күздің суреті шығады.

Сурет бойынша әңгімелету.

Тақырып қою.

Суретте күз мезгілі бейнеленген. Өйткені күн бұлттанып, жаңбыр жауып тұр. Адамдар жаңбырдан қорғану үшін қолшатыр ұстап алған. Күз мезгілінде күн салқын болатындықтан адамдар жылы киімдерін киіп алған. Құстар жылы жаққа ұшып бара жатыр. Ағаштардың жапырақтары сарғайып жерге түсіп жатыр. 

Тақырып: «Алтын күз»

Іңкәр күз туралы қандай тақпақ білесің?

2.Сурет бойынша әңгімелесу. 

Күз мезгілінде еңбек науқаны басталады. Барлық жеміс-жидектер, көкөністер пісіп, адамдар оны жинайды. Аналарымыз олардан түрлі салаттар мен тосаптар жабады. Сіздер ата-аналарыңызға Жемістерді, көкөністерді жинауға көмектесесіздер ме? Міне мұның барлығы еңбек. Үлкендердің еңбегі. Ал сендер еңбек туралы мақал-мәтел білесіңдер ме?

1. Еңбек түбі-береке.

2. Еңбек етсең ерінбей,

Тояды қарның тіленбей.

3. Еңбек ерлікке жеткізеді. 

4. Еңбек етсең емерсің.

Баламен жеке жұмыс.

Күз мезгілінің ерекшеліктерін сурет бетшелері бойынша таба отырып, жапсыру.

Мысалы: Күз мезгілінде жаңбыр жауады, жел соғады, жапырақтар сарғайып жерге түседі т.б.

Баламен жеке жұмыс. 
«Не қайда өседі?» 
Мақсаты: Көкөністер мен жемістерді  ажырата білуге үйрету. 

Балалар күз мезгіліне байланысты буын ұйқасын айтайықшы:

1. Ыз-ыз-ыз,

Бақшадағы қарбыз.

2. Ақ-ақ-ақ,

Ағаштан түсті жапырақ.

3. Із-із-із,

4. Бақшадағы сәбіз.

Балалар, мен сіздерге қызықты әңгіме айтып бергім келеді, мұқият тыңдайық.

Бір күні аспанда күн жарқырап шығып, барлық аңдар, құстар, жәндіктер, барлық тіршілік атауы  серуендеуге шығыпты. Барлығы өздерінің істерімен айналысып жүреді. Кенет аспанды бұлт торлап, жел тұрып, найзағай ойнап, себелеп жаңбыр жауып кетеді. Сол кезде барлығы қашайын десе өз ұяшықтарын таба алмай қалады. Сол себепті олар біздерден өз ұяшықтарын тауып беру үшін көмектесулерімізді сұрайды.
Көмектесеміз бе?

Қарлығашты-ұясына

Зауза қоңызды-жапырақтың астына

Итті-өз үйшігіне

Араны-өз омартасына орналастыруға көмектеседі.

Дыбыстарды дұрыс айту үшін балаларға:

1. Олай-былай жүгіріп,

Ала мысық ойнамай.

Аша алмаса есікті,

Дыбыстайды ол қалай?

2. Күзетші күшік-саққұлақ,

Үй күзетіп шапқылап.

Дыбыс шықса қаттырақ

Қалай-қалай үреді?

3. Баудағы кім?

Ара болсаң ызыңда!

З-з-з-ж-ж-ж-з-з-з-ж-ж-ж

Жұмыс істе тығылма.

Балалар сіздер барлық тапсырманы жақсы орындадық.  Қандай тапсырмалар орындадық?

Жұмбақтар шештік, мақал-мәтелдер айттық, буын ұйқасын айттық, жаңылтпаштар айттық, әңгіме құрастырдық.

Сіздер барлық тапсырманы жақсы орындағандарың үшін сіздерге алғыс білдіре отырып, мына гүлді сыға қалдырыпты және де осы гүлдей жайнап, әп-әдемі болып жүре беріңдер деген тілегін де білдіріпті.

Қол шапалақтар қояйық.


	Балалар бір-біріне

жылы лебіздерін білдіреді.

Балалардың жауаптары.
Сұрақтарға толық жауап береді.

Дұрыс әлде бұрыс екендігін айтады
Санамақты бірге қосылып айтады.

Қоян
Қоян туралы жұмбақ,қоян туралы мағлұмат беру.
Добым, добым, домалақ,

Тоқтамайсың домалап.

Үстел үстін бүлдірдің,

Тәрелкені сындырдың.

балық
Буын ұйқастарын айтады.
Жасырынған ойыншықты таба отырып, сипаттап береді.

Орындарынан тұрады, қолдарын шапалақтайды,

Оң жаққа қарай бұрылады,

Сол жаққа қарай бұрылады.

Отырады, тұрады, орындарында тұрып жүгіреді.

Балалардың жауаптары

Балалар сурет бойынша әңгімелейді және тақырып қояды.

Еңбек туралы мақал-мәтелдерін айтады
Көптеген суреттердің ішінен күз мезгіліне байланысты суреттерді  жинақтап жапсырады.

Көкөністер мен жемістерді бір-бірінен ажырата отырып, жемістерді ағашқа, көкөністерді жерге орналастырады.

Мұқият тыңдайды.
Жан-жануарларға көмектеседі.
Ойын ойнайды.

Балалардың жауаптары

Қуанады


Күтілетін нәтиже:
Білу керек:  өтілген тақырыптар бойынша естеріне түсіре отырып, жұмбақ, мақал-мәтел, жаңылтпаш, буын ұйқастарын  айта білу;
Ойыншықтарын сындырмай, ұқыпты ұстай білу;

Үйрену керек: Сурет бойынша еркін әңгімелей білуді, отбасы мүшелерін атай отырып, оларды құрметтей білуге, күз мезгілі туралы білімдерін тиянақтау, сұраққа толық жауап беруді үйрену

«Балдаурен» бөбекжайы
Тіл дамыту оқу қызметі
 бойынша ұйымдастырылған

 ашық сабақ
«Қызғалдақ» Ортаңғы топ

Тәрбиеші: Кабдыкайырова А.М.

